
О Б Я В Л Е Н И Е

„Университетска многопрофилна болница за активно лечение – Бургас” АД – град Бургас, 8000 Бургас, бул.”Стефан Стамболов” 73, тел. 056/810547, на основание чл.89 и следващите от Кодекса на труда, във връзка с чл.17, ал.3 от Наредба № 1/22.01.2015 година за придобиване на специалност в системата на здравеопазването и в съответствие с изискванията на чл.47б от същата наредба, ОБЯВЯВА конкурс за заемане по реда на чл.11, ал.1, т.1 от Наредба    № 1 от 22.01.2015 г. на МЗ на  длъжността „лекар, специализант по Акушерство и гинекология“ в Отделение по гинекология в „Университетска многопрофилна болница за активно лечение – Бургас“ АД – 1 място, финансирано от държавата.
ИЗИКВАНИЯ ЗА ЗАЕМАНЕ НА ДЛЪЖНОСТТА:
1. Да притежават образователно – квалификационна степен „магистър” по специалност „Медицина“;
2. Да членува в БЛС;

3. Да не е лишено от правото да упражнява професията.
4. Да притежава удостоверение за владеене на български език и професионална терминология на български език, издадено по реда на Наредбата по чл.186, ал.3, т.1 от Закона за здравето в случаите по чл.19, ал.1 и 2 от Наредба № 1/22.01.2015 г.
НАЧИН НА ПРОВЕЖДАНЕ НА КОНКУРСА: първи етап – проверка за съответствие на подадените документи с изискванията на „УМБАЛ – Бургас“ АД и втори етап – оценка на кандидата от определена за целта комисия, чрез провеждане на устен изпит по предварително изготвен конспект и проверка на  познанията в областта на конкретната специалност.
НЕОБХОДИМИ ДОКУМЕНТИ ЗА УЧАСТИЕ В КОНКУРСА:
1. Заявление за участие в конкурса;

2. Автобиография;

3. Копие от диплома за завършено висше  образование ОКС „магистър“ по специалност „Медицина“ и приложението към нея или академична справка – заверено от кандидата;

4. Копие на удостоверение за владеене на български език и професионална терминология на български език, издадено по реда на Наредбата по чл.186, ал.3, т.1 от Закона за здравето в случаите по чл.19, ал.1 и 2 от Наредба № 1/22.01.2015 г. – заверено от кандидата;

5. Копие от документи, удостоверяващи професионална квалификация, компютърна грамотност, ползване на чужди езици – ако има такива – заверени от кандидата;

6. Копие от удостоверение за актуално членство в БЛС – заверено от кандидата;

7. Мотивационно писмо.
     Заемането на длъжността се извършва след провеждане на конкурс по реда на Кодекса на труда.

     Назначена от Изпълнителния директор комисия провежда  конкурса по документи и устен изпит:
    1.   Комисията разглежда и взема предвид средният успех от следването, средният успех от положените държавни изпити и оценките от учебните дисциплини, съответстващи, включващи или най-близки до специалността, за която се кандидатства, като оформя средна оценка (А)

      2. Комисията провежда устен изпит с кандидата по предварително изготвен конспект по съответната специалност за проверка на познанията му  по специалността, за която кандидатства с оценка от 2 до 6, като оформя средна оценка от оценките дадени от членовете на комисията (В)

     Комисията класира само успешно издържалите конкурса. Издържали конкурса се считат кандидатите, получили  средна оценка най-малко 4,50  на устен изпит.

Балът за крайното класиране на кандидатите се сформира по следната формула: А+2*B.

Трудовото правоотношение възниква с кандидата, който е получил най-висок бал и е класиран на първо място.

ПРЕДИ  подаване на документите кандидатите имат право да получат от Отдел „Човешки ресурси, СДО и научна дейност“ на „УМБАЛ – Бургас“ АД  писмената длъжностна характеристика за длъжността, за която кандидатстват, което те удостоверяват с подпис и дата, положени на бланката.

ДОКУМЕНТИТЕ за участие в конкурса се подават в Деловодството на „УМБАЛ – Бургас” АД в едномесечен срок, считано от деня, следващ датата на публикуване на обявата. Ако срокът изтича в неработен ден, за последен ден на срока се счита първият работен ден след изтичането му.

С доброволното предоставяне на документите и лична информация от кандидатите се счита, че дават изричното си съгласие личните им данни да се съхраняват, обработват и използват за целите на подбора за заемане на съответната  длъжност на специализанта.
Справки: тел.056/810595, Отдел „Човешки ресурс, СДО и научна дейност”
